**RÁMcová Zmluva o operatívnom leasingu**

č. [●]

uzatvorená podľa ustanovenia § 269 ods. 2 Obchodného zákonníka,

medzi zmluvnými stranami

**Nájomca**

Názov: **Bratislavská vodárenská spoločnosť, a. s.**

Sídlo: Prešovská 48, 826 46 Bratislava

Zápis v registri: Akciová spoločnosť zapísaná v Obchodnom registri Okresného súdu Bratislava I, oddiel: Sa, vložka číslo: 3080/B

Štatutárny orgán: JUDr. Peter Olajoš, predseda predstavenstva

Ing. Emerich Šinka, člen predstavenstva

Zástupca zodpovedný vo

veciach technických: Ing. Jozef Martinkovič

IČO: 35 850 370

IČ DPH SK2020263432

DIČ: 2020263432

Bankové spojenie I.: Všeobecná úverová banka, a. s.

SWIFT (BIC) SUBASKBX

IBAN: SK07 0200 0000 0000 0100 4062

(ďalej len ako „**Nájomca**“)

a

**Prenajímateľ**

Názov: **[*doplní uchádzač*]**

Sídlo: [*doplní uchádzač*]

Zápis v registri: [*doplní uchádzač*]

Štatutárny orgán: [*doplní uchádzač*]

Zástupca zodpovedný vo

veciach technických: *[doplní uchádzač*]

IČO: [*doplní uchádzač*]

IČ DPH [*doplní uchádzač*]

DIČ: [*doplní uchádzač*]

Bankové spojenie I.: [*doplní uchádzač*]

SWIFT (BIC) *[doplní uchádzač*]

IBAN: [*doplní uchádzač]*

(ďalej len ako „**Prenajímateľ**“)

**PREAMBULA**

KEĎŽE,

1. Nájomca má záujem na obstaraní úžitkových motorových vozidiel formou operatívneho leasingu;
2. za týmto účelom Nájomca realizoval podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) verejné obstarávanie na predmet zákazky „*Prenájom úžitkových motorových vozidiel*“, ktoré bolo vyhlásené zverejnením oznámenia o vyhlásení verejnej súťaže dňa *[doplní uchádzač]* vo Vestníku verejného obstarávania vedeného Úradom pre verejné obstarávanie č. *[doplní uchádzač]* pod zn. *[doplní uchádzač]* a dňa *[doplní uchádzač]* v Dodatku k úradnému vestníku Európskej únie č. *[doplní uchádzač]* zo dňa *[doplní uchádzač*] (ďalej aj ako „**Verejné obstarávanie**“); a
3. Ponuka Prenajímateľa bola na základe hodnotiacich kritérií Verejného obstarávania vyhodnotená ako úspešná a Nájomca ponuku Prenajímateľa prijal;

tak sa Zmluvné strany dohodli a uzatvárajú túto Zmluvu v nasledovnom znení:

1. **ÚVODNÉ USTANOVENIA**
	1. V tejto Zmluve budú mať nasledovné výrazy a slová napísané s veľkým začiatočným písmenom nižšie uvedený význam:

„**Čiastková zmluva**“ znamená čiastková zmluva o Operatívnom leasingu Vozidla s uvedením rozsahu poskytovaných Služieb, uzatvorená podľa článku 3 Zmluvy a podľa Prílohy 2 Zmluvy – Vzor Čiastkovej zmluvy;

„**Nájomné**“ znamená odplata za poskytovanie Operatívneho leasingu vo výške uvedenej v Čiastkovej zmluve na základe jednotkových cien podľa Prílohy 4 Zmluvy – Cenník mesačného nájomného za Vozidlá a fakturovaná podľa článku 7 Zmluvy;

„**Občiansky zákonník**“ znamená zákona č. 40/1964 Zb. Občiansky zákonník v znení neskorších predpisov;

„**Obchodný zákonník**“ znamená zákon č. 513/1991 Zb. Obchodný zákonník v znení neskorších predpisov;

„**Operatívny leasing**“ znamená dočasné užívanie Vozidla spojené s poskytovaním Služieb;

„**Preberací protokol**“ znamená protokol, na základe ktorého je Vozidlo odovzdané do dočasného užívania Nájomcovi, a ktorého vzor tvorí Prílohu 3 Zmluvy;

„**Služby**“ znamenajú služby poskytované Nájomcovi Prenajímateľom pri Operatívnom leasingu, ktorých rozsah je bližšie špecifikovaný v Prílohe 1 Zmluvy – Technická špecifikácia vozidiel a špecifikácia Služieb;

„**Vozidlo**“ znamená úžitkové motorové vozidlo, ktoré je druhovo špecifikované v Prílohe 1 Zmluvy – Technická špecifikácia vozidiel a špecifikácia Služieb a individuálne špecifikované v Čiastkovej zmluve a v Preberacom protokole; a

„**Zmluva**“ znamená túto Rámcovú zmluvu o Operatívnom leasingu v znení jej dodatkov a iných zmien;

„**Zmluvná strana**“ znamená Nájomca a/alebo Prenajímateľ.

* 1. Okrem definovaných pojmov uvedených v bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. Ak z kontextu nevyplýva iný zámer platí, že
		+ 1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
			2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
			3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
			4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy;
			5. pracovný deň znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike; a
			6. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
1. **Predmet Zmluvy**
	1. Predmetom Zmluvy je záväzok:
		* 1. Prenajímateľa poskytnúť Nájomcovi Operatívny leasing; a
			2. Nájomcu zaplatiť Prenajímateľovi Nájomné;

a to za podmienok stanovených Zmluvou.

* 1. Operatívny leasing bude počas trvania Zmluvy zabezpečený prostredníctvom Čiastkových zmlúv, ktoré budú uzatvorené podľa bodu 3 Zmluvy priebežne na základe písomných objednávok podľa aktuálnych potrieb Nájomcu.
	2. Prenajímateľ berie na vedomie, že množstvá Vozidiel podľa Prílohy 1 Zmluvy sú predpokladané a Nájomca nie je povinný počas trvania Zmluvy uzatvoriť Čiastkové zmluvy na všetky Vozidlá špecifikované v Prílohe 1 Zmluvy.
	3. Obchodovateľný finančný objem počas trvania Zmluvy je v celkovej výške ***[doplní uchádzač]* EUR** (slovom: *[doplní uchádzač]* eur). Uvedený finančný objem je predpokladaný a Nájomca nie je povinný ho vyčerpať.
	4. Operatívny leasing sa na základe Čiastkových zmlúv poskytuje po dobu **60 mesiacov** od podpisu Preberacieho protokolu.
1. **Uzatváranie čiastkových zmlÚv**
	1. V prípade záujmu Nájomcu o Operatívny leasing Vozidla, Nájomca odošle Prenajímateľovi písomnú objednávku, ktorá bude obsahovať najmä presnú špecifikáciu požadovaného Vozidla, jeho technické parametre a príslušenstvo.
	2. Objednávku môže Nájomca zaslať poštou alebo elektronickou poštou na e-mailovú adresu kontaktnej osoby pre technické veci Prenajímateľa uvedenú v záhlaví Zmluvy. Doručením objednávky Prenajímateľovi sa objednávka považuje za potvrdenú Prenajímateľom.
	3. Na základe potvrdenej objednávky Zmluvné strany bezodkladne, najneskôr do desiatich (10) pracovných dní, uzatvoria Čiastkovú zmluvu. Čiastková zmluva uzatvorená bez príslušnej objednávky Nájomcu 1 je neplatná.
	4. V prípade, ak Zmluvné strany po potvrdení objednávky neuzatvoria Čiastkovú zmluvu v lehote podľa bodu 3.3 Zmluvy, uplynutím tejto lehoty potvrdenie objednávky podľa bodu 3.2 Zmluvy nahrádza Čiastkovú zmluvu a Prenajímateľ je povinný dodať Vozidlo na základe potvrdenej objednávky aj bez uzatvorenej Čiastkovej zmluvy.
2. **PODMIENKY DODÁVANIA VOZIDIEL**
	1. Prenajímateľ sa zaväzuje dodať Vozidlo v dodacej lehote najneskôr **do 180 dní** odo dňa nadobudnutia účinnosti Čiastkovej zmluvy uzatvorenej podľa článku 3 Zmluvy.
	2. Prenajímateľ sa zaväzuje dodať Vozidlo do miesta plnenia: Čistiareň odpadových vôd Vrakuňa.
	3. Prenajímateľ je povinný oznámiť Nájomcu najmenej 2 (dva) pracovné dni vopred deň a čas dodania Vozidla Nájomcovi na miesto plnenia.
	4. Nájomca prevezme Vozidlo od Prenajímateľa v termíne dohodnutom podľa bodu 4.3 Zmluvy. Nájomca vykoná pred prevzatím Vozidla skúšobnú jazdu Vozidla, kontrolu technického stavu a vybavenia Vozidla. Následne Nájomca v prípade, že nezistí vady Vozidla a zároveň Vozidlo bude v súlade so špecifikáciou podľa objednávky, podpisom Preberacieho protokolu potvrdí prevzatie Vozidla.
	5. Nájomca je oprávnený odoprieť prevzatie Vozidla v prípade rozdielov medzi dodaným Vozidlom a špecifikáciou Vozidla podľa objednávky a/alebo Prílohy 1 Zmluvy. V takom prípade je Prenajímateľ povinný odstrániť rozdiely podľa predchádzajúcej vety a dodať Vozidlo v súlade so špecifikáciou požadovanou Nájomcovi v dodatočnej primeranej lehote; tým nie je dotknuté omeškanie Prenajímateľa.
	6. Dodaním Vozidla podľa bodu 4.4 Zmluvy prechádza nebezpečenstvo škody na Vozidle na Nájomcu.
	7. Prenajímateľ je povinný odovzdať Nájomcovi spolu s Vozidlom aj doklady a príslušenstvo potrebné na prevzatie a riadne užívanie Vozidla, a to najmä:
		* 1. návod k obsluhe;
			2. oprávnenie na používanie;
			3. servisnú knižku;
			4. osvedčenie o evidencii;
			5. 2 (dva) ks kľúčov;
			6. doklad o zaplatení povinného zmluvného poistenia, havarijného poistenia, zelenú kartu; a
			7. poistné podmienky a postup pri likvidácii škôd;
	8. V prípade, ak počas platnosti tejto Zmluvy bude ukončená výroba niektorého Vozidla, ktoré Prenajímateľ ponúkol vo svojej ponuke, Prenajímateľ ponúkne Nájomcovi alternatívne Vozidlo, ktoré bude spĺňať minimálne také technické parametre a vlastnosti, aké sa vzťahujú na pôvodný typ Vozidla.
3. **UŽÍVANIE VOZIDLA**
	1. Prenajímateľ sa zaväzuje poskytnúť Nájomcovi, resp. ním označeným osobám, ktoré budú Vozidlo užívať, poučenie, školenie a prípade aj zaučenie týkajúce sa riadneho a správneho užívania Vozidla, a najmä ich upozorniť na hlavné riziká a nebezpečenstvá, ktorých následkom by mohlo byť poškodenie alebo znehodnotenie Vozidla. Táto skutočnosť bude vyznačená v Preberacom protokole k Vozidlu.
	2. Nájomca je povinný užívať Vozidlo v súlade s platnými predpismi Slovenskej republiky a predpismi iných krajín, pokiaľ bude Nájomca užívať Vozidlo aj mimo územia Slovenskej republiky, s náležitou starostlivosťou a za účelom, pre ktorý je Vozidlo určené a vybavené.
	3. Nájomca je povinný starať sa o Vozidlo tak, aby na ňom nevznikla škoda. Nájomca je povinný bezodkladne informovať Prenajímateľa o vzniknutých závadách a škodách na Vozidle.
	4. Nájomca nie je oprávnený vykonať na Vozidle technické zásahy okrem bežnej údržby podľa inštrukcií Prenajímateľa a na vykonanie technického zásahu na Vozidle väčšieho rozsahu je oprávnený výhradne autorizovaný servis určený Prenajímateľom. V prípade pochybnosti o rozsahu potrebného technického zásahu na Vozidle je Nájomca povinný vopred oznámiť Prenajímateľovi charakter potrebného technického zásahu a je oprávnený ho na Vozidle vykonať len so súhlasom Prenajímateľa.
	5. Nájomca je povinný pred každým použitím Vozidla skontrolovať jeho technický stav, vrátane stavu pneumatík, a ak zistí závady, odstráni ich podľa 5.4 Zmluvy.
	6. Nájomca plne zodpovedá za škody spôsobené prevádzkou Vozidla tretím osobám. Nájomca je zodpovedný za porušenie osobitných predpisov v súvislosti s prevádzkou Vozidla a je povinný uhradiť všetky pokuty a iné sankcie uložené príslušnými orgánmi v dôsledku takéhoto porušenia.
	7. Prenajímateľ je povinný zaistiť riadnu a včasnú úhradu poistného vyplývajúceho z povinného zmluvného poistenia, vrátane platieb za tzv. zelenú kartu, a z havarijného poistenia.
	8. Nájomca je povinný bezodkladne oznámiť Prenajímateľovi stratu akejkoľvek časti súboru dokumentácie a príslušenstva k Vozidlu podľa bodu 4.7 Zmluvy, ako aj stratu evidenčného čísla Vozidla. Prenajímateľ bezodkladne zariadi výmenu evidenčného čísla Vozidla. Náklady spojené s opätovným zaistením stratených predmetov znáša Nájomca.
4. **SLUŽBY SPOJENÉ S UŽÍVANÍM VOZIDLA**
	1. Prenajímateľ sa zaväzuje poskytovať Nájomcovi Služby v rozsahu a spôsobom podľa Prílohy 1 Zmluvy a/alebo Čiastkovej zmluvy počas celej doby užívania Vozidla.
	2. Prenajímateľ je oprávnený zabezpečiť poskytovanie Služieb aj prostredníctvom tretej osoby (subdodávateľom podľa bodu 13.7 tejto Zmluvy), v takom prípade však za poskytnutie Služieb zodpovedá tak, ako keby Služby poskytoval on sám.
	3. Súčasťou Služieb poskytovaných Prenajímateľom v rámci Operatívneho leasingu sú aj úhrady daní, poplatkov a iné úhrady súvisiace s prenájmom Vozidla, ktoré je Prenajímateľ povinný hradiť počas celej doby trvania Čiastkovej zmluvy, a to najmä:
		* 1. registračná daň;
			2. daň z motorových vozidiel;
			3. povinné zmluvné poistenie; a
			4. havarijné poistenie.
	4. Prenajímateľ je povinný zabezpečiť, aby Nájomca včas dostal doklad o poistení zodpovednosti za škody spôsobené prevádzkou motorového vozidla a zelenú kartu.
	5. Prenajímateľ je povinný zabezpečiť zodpovedajúcu údržbu Vozidla v súlade s plánom údržby Vozidla predpísaným výrobcom Vozidla a uhradiť s tým spojené náklady.
	6. Prenajímateľ je povinný počas obdobia, ktoré je v Prílohe č. 1 označené ako doba záruky, zabezpečiť a uhradiť všetky náklady na opravy Vozidla týkajúce sa jeho opotrebovania a odstránenia vád Vozidla okrem tých, ktoré sú spôsobené Nájomcom alebo treťou osobou alebo v dôsledku vis maior. Súčasťou kalkulovanej údržby Vozidla hradenej Prenajímateľom sú tiež všetky Služby bližšie popísané v prílohe č. 1 Zmluvy. Výmenu pneumatík môže vykonať len pneuservis, ktorý určí Prenajímateľ. Prenajímateľ pritom informuje Nájomcu, kedy a kde je možné výmenu pneumatík uskutočniť.
	7. Súčasťou kalkulovanej údržby Vozidla nie je oprava závad na Vozidle spôsobených Nájomcom či treťou osobou. V prípade takých vád Prenajímateľ opravu závad zabezpečí, ale náklady znáša Nájomca. Pokiaľ tieto škody nahradí poisťovňa, odráta Prenajímateľ z nákladov na opravu čiastku vyplatenú poisťovňou.
	8. Pre prípady výskytu závady vozidla, ktorá je nad rámec bežnej údržby podľa bodu 6.9 Zmluvy, ktorú vykonáva Nájomca, sa Prenajímateľ zaväzuje udržiavať telefonickú linku dostupnú 24 hodín denne 7 dní v týždni, na ktorej bude zastihnuteľná zodpovedná osoba poverená Prenajímateľom na prijímanie oznámení o závadách Vozidiel a na ostatnú komunikáciu týkajúcu sa vád a údržby Vozidiel. V prípade výskytu závady alebo potreby opravy sa budú uplatňovať nasledovné pravidlá:
		* 1. Prenajímateľ je povinný nastúpiť na identifikáciu a odstránenie vady bezodkladne, najneskôr však do 24 hodín od momentu oznámenia závady zo strany Nájomcu, a to na mieste určenom Nájomcom, pričom podľa závažnosti a povahy vady Prenajímateľ (resp. ním poverená osoba) podľa vlastného uváženia resp. ak sa s Nájomcom nedohodne inak, buď
				1. vady odstráni na mieste, kde sa Vozidlo práve nachádza (ak je to možné); alebo
				2. sa dohodne s Nájomcom, kto dopraví Vozidlo do miesta autorizovaného servisu (ak je Vozidlo pojazdné), kde bude následne závada odstránená; alebo
				3. Prenajímateľ zabezpečí dopravu Vozidla do miesta autorizovaného servisu, kde bude závada odstránená;
			2. Prenajímateľ sa zaväzuje vady Vozidla odstrániť v lehote 10 dní od ich oznámenia, pokiaľ s prihliadnutím na rozsah a povahu vady nie je objektívne nutné považovať za primeranú dlhšiu lehotu. Nevyhnutnosť dlhšej lehoty na opravu Prenajímateľ oznámi a preukáže Nájomcovi do troch dní od oznámenia závady, inak platí lehota podľa predchádzajúcej vety;
			3. Na úhradu nákladov za odstránenie závady platia ostatné ustanovenia tejto Zmluvy (najmä body 6.6 a 6.7 Zmluvy); a
			4. V prípade vád Vozidla spôsobených jeho opotrebovaním a vád Vozidla, ktoré nie sú spôsobené Nájomcom alebo treťou osobou alebo v dôsledku vis maior, Nájomca nie je povinný platiť Nájomné za dobu, po ktorú Vozidlo nie je užívaniaschopné.
	9. Nájomca je povinný dodržiavať plán údržby Vozidla predpísaný výrobcom Vozidla, ktorý je súčasťou dokumentácie k Vozidlu. Údržba Vozidla môže byť vykonaná len autorizovaným servisom určeným Prenajímateľom, ktorý je uvedený v dokumentácii k Vozidlu. V naliehavých prípadoch môže vykonať servisný zásah aj iný autorizovaný servis, avšak vždy len so súhlasom Prenajímateľa.
	10. Nájomca berie na vedomie, že náklady na servisný zásah prevyšujúce v súhrne čiastku 300,- EUR (slovom: tristo eur) bez DPH, ako i jeho rozsah je autorizovaný servis povinný vopred odsúhlasiť s Prenajímateľom.
	11. Nájomca berie na vedomie, že v zahraničí budú vykonané len neodkladné opravy závad na Vozidle znemožňujúce pokračovanie v jazde alebo závady, pri ktorých hrozí zväčšenie rozsahu škody v prípade ich okamžitého neodstránenia. Vznik závady v zahraničí je Nájomca povinný bezodkladne oznámiť Prenajímateľovi. Ten, pokiaľ je to možné, zaistí bezhotovostnú úhradu opravy v zahraničí. V krajinách, kde bezhotovostná úhrada opravy nie je možná, uhradí Nájomca náklady prostredníctvom cestnej asistenčnej služby, a zabezpečí, aby faktúry za opravy boli vystavené na Prenajímateľa. Po odovzdaní faktúr uhradí Prenajímateľ Nájomcovi protihodnotu v mene EUR (prepočet kurzom NBS platným ku dňu vystavenia faktúry) pri takých servisných zásahoch, ktoré sú v súlade Prílohou 1 Zmluvy a/alebo Čiastkovou zmluvou hradené aj v tuzemsku.
	12. V prípade vzniku poistnej udalosti je Nájomca povinný dodržať stanovený postup určený poisťovňou v príslušných všeobecných poistných podmienkach. Nájomca je povinný najmä:
		* 1. bez zbytočného odkladu oznámiť každú poistnú udalosť priamo polícii a následne ju nahlásiť Prenajímateľovi;
			2. zabezpečiť všetky dôkazy a iné doklady nutné k vymáhaniu poistného plnenia, pripadne náhrady škody;
			3. bez zbytočného odkladu zaslať Prenajímateľovi kópiu záznamu o dopravnej nehode alebo policajné hlásenie o oznámení krádeže Vozidla príslušnému útvaru Policajného zboru SR; a
			4. poskytnúť Prenajímateľovi, prípadne poisťovateľovi potrebnú súčinnosť.
	13. V prípade akýchkoľvek otázok ohľadom poistenia je Nájomca oprávnený kontaktovať Prenajímateľa.
	14. V prípade vzniku poistnej udalosti je dohodnutá spoluúčasť pripísaná Nájomcovi k úhrade v okamihu, keď Prenajímateľovi bude doručená faktúra za opravu Vozidla, resp. bude inak preukázateľne určená výška škody.
	15. V prípade vzniku škody na Vozidle spôsobenej treťou osobou je Nájomca povinný bezodkladne informovať Prenajímateľa o jej vzniku, pričom bude postupovať podľa bodu 6.13 Zmluvy.
5. **NÁJOMNÉ A PLATOBNÉ PODMIENKY**
	1. Nájomné je stanovené formou jednotkovej sadzby ako cena Nájmu za 1 (jeden) mesiac a za 1 (jeden) kus Vozidla podľa druhu Vozidla. Mesačná výška Nájmu sa vypočíta ako **jedna šesťdesiatina (1/60)** celkového Nájmu príslušného Vozidla uvedeného v Prílohe č. 4 Zmluvy. Mesačná splátka Nájomného zahŕňa finančnú časť splátky, ktorá súvisí s nájmom Vozidla a časť splátky, ktorá súvisí s nákladmi za poskytnuté Služby.
	2. Nájomca sa zaväzuje uhrádzať Prenajímateľovi mesačné Nájomné vo výške podľa jednotlivých Čiastkových zmlúv na základe faktúry vystavenej Prenajímateľom najskôr v prvý deň kalendárneho mesiaca, ktorý nasleduje po kalendárnom mesiaci, za ktorý sa faktúra vystavuje. V prípade, ak bude Nájomcovi dodané Vozidlo v priebehu kalendárneho mesiaca, Prenajímateľ vystaví Nájomcovi faktúru len za obdobie od odovzdania Vozidla do konca kalendárneho mesiaca s výškou Nájomného v alikvotnej sume za uvedené obdobie.
	3. Nájomné zahŕňa akékoľvek a všetky náklady Prenajímateľa spojené s poskytovaním Operatívneho leasingu Nájomcovi.
	4. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Nájomcom a odkaz na Čiastkovú zmluvu a Preberací protokol. V prípade, ak faktúra nebude spĺňať tieto náležitosti, je Nájomca oprávnený vrátiť Prenajímateľovi faktúru na dopracovanie, resp. opravu. Nová lehota splatnosti faktúry začína plynúť momentom doručenia opravenej faktúry Nájomcovi.
	5. Faktúra je splatná v lehote splatnosti **30 (tridsať) dní** odo dňa jej doručenia. Ak deň splatnosti faktúry pripadne na deň, ktorý nie je pracovným dňom, splatnosť takejto faktúry sa posúva na najbližší nasledujúci pracovný deň. Faktúra sa považuje za zaplatenú dňom odpísania fakturovanej sumy z účtu Nájomcu.
	6. Ak bude Prenajímateľ zverejnený v Zozname platiteľov DPH, u ktorých nastali dôvody na zrušenie registrácie v zmysle zákona č. 222/2004 Z. z. o dani z pridanej hodnoty v znení neskorších predpisov, Nájomca neuhradí Prenajímateľovi sumu DPH uvedenú na faktúre. Sumu DPH uhradí Nájomca Prenajímateľovi na základe preukázania úhrady DPH daňovému úradu za príslušný mesiac/štvrťrok čestným vyhlásením, že DPH uvedená na faktúre bola v lehote splatnosti uhradená daňovému úradu, fotokópiou daňového priznania a fotokópiou výpisu o zaplatení DPH.
6. **VYHLÁSENIA A ZÁRUKY**
	1. Prenajímateľ vyhlasuje a ubezpečuje Nájomcu, že ku dňu podpisu Zmluvy Prenajímateľom:
		* 1. osoba konajúca za Prenajímateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
			2. neexistuje žiaden dôvod neplatnosti spoločnosti, má všetky potrebné právomoci a oprávnenia na poskytovanie Operatívneho leasingu, a riadne plní všetky povinnosti, porušenie ktorých by mohlo viesť k jeho zrušeniu;
			3. uzatvorenie alebo plnenie Zmluvy Prenajímateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
			4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Vozidiel súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
			5. je zapísaný v Registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o RPVS**“).
	2. Prenajímateľ vyhlasuje a ubezpečuje Nájomcu, že ku dňu odovzdania Vozidla Nájomcom:
		* 1. Vozidlo je nové, funkčné, nepoužívané a nepoškodené a nachádza sa v stave umožňujúcom jeho užívanie na obvyklý účel;
			2. Vozidlo nie je postihnuté exekúciou alebo predmetom uspokojenia záložného práva predajom zálohu na dražbe podľa zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. [323/1992 Zb.](https://www.slov-lex.sk/pravne-predpisy/SK/ZZ/1992/323/) o notároch a notárskej činnosti (Notársky poriadok) v znení neskorších predpisov;
			3. k Vozidlu nie je uplatnená žiadna určovacia žaloba, ktorá by mohla obmedziť alebo zmariť výkon vlastníckeho práva Prenajímateľa;
			4. neexistujú právne a faktické prekážky, ktoré by znemožňovali užívanie Vozidla;
			5. oboznámil Nájomcu so všetkými právnymi vzťahmi týkajúcimi sa Vozidla a všetky tieto vzťahy sú pravdivé;
			6. Vozidlo nemá žiadne vady, na ktoré by mal Nájomcu osobitne upozorniť; a
			7. odovzdáva Nájomcovi spolu s Vozidlom všetky doklady vzťahujúce sa k Vozidlu.
	3. Prenajímateľ berie na vedomie, že ak by Nájomca mal v čase podpisovania Zmluvy vedomosť o tom, že ktorékoľvek z vyhlásení Prenajímateľa uvedené v bode 8.1 alebo 8.2 tejto Zmluvy je nepravdivé, alebo neúplné, Zmluvu by neuzatvoril, nakoľko uvedené vyhlásenia Nájomca považuje za vlastnosti Vozidla, ktoré si vymienil.
	4. Porušenie povinnosti Prenajímateľa spôsobené nepravdivosťou niektorého z vyhlásení uvedených v bode 8.1 alebo 8.2 tejto Zmluvy sa považuje za podstatné porušenie Zmluvy, ktoré zakladá právo Nájomcu na odstúpenie od Zmluvy.
	5. Nájomca vyhlasuje a ubezpečuje Prenajímateľa, že ku dňu podpisu Zmluvy Nájomcom:
		* 1. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
			2. osoby konajúce za Nájomcu sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
			3. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti a riadne plní všetky povinnosti, porušenie ktorých by mohlo viesť k jeho zrušeniu.
7. **SANKCIE**
	1. V prípade, ak sa Prenajímateľ dostane do omeškania so splnením svojej povinnosti dodať Vozidlo Nájomcovi včas, Nájomca je oprávnený požadovať od Prenajímateľa zaplatenie zmluvnej pokuty vo výške 250 EUR (slovom: dvestopäťdesiat eur) za každý začatý deň omeškania.
	2. V prípade omeškania Nájomcu so zaplatením Nájomného je Prenajímateľ oprávnený požadovať od Nájomcu zaplatenie úrokov z omeškania vo výške 0,025 % z dlžnej čiastky za každý deň omeškania.
	3. V prípade, ak Prenajímateľ poruší svoju povinnosť poskytovať Nájomcovi Služby podľa Prílohy 1 Zmluvy a/alebo podľa bodu 6 Zmluvy riadne a včas, Nájomca je oprávnený požadovať od Prenajímateľa zaplatenie zmluvnej pokuty vo výške 25 EUR za každý deň trvania porušenia tejto povinnosti, a to po márnom uplynutí lehoty poskytnutej Poskytovateľovi na vykonanie nápravy. Nájomca je zároveň povinný bezodkladne upozorniť Prenajímateľa na oneskorenie dodávky Služieb.
	4. V prípade omeškania Nájomcu s vrátením Vozidla podľa bodu 11.17 Zmluvy je Prenajímateľ oprávnený požadovať od Nájomcu zaplatenie zmluvnej pokuty vo výške mesačnej splátky Nájomného za používanie Vozidla za každý aj začatý mesiac omeškania.
	5. Povinnosť, splnenie ktorej bolo zabezpečené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
	6. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa Zmluvná strana zaväzuje uhradiť druhej Zmluvnej strane najneskôr do 10 (desiatich) pracovných dní odo dňa doručenia výzvy na zaplatenie zmluvnej pokuty oprávnenej Zmluvnej strany.
	7. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
8. **KOMUNIKÁCIA**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Korešpondencia súvisiaca so Zmluvou sa bude považovať za doručenú:
		* 1. v deň doručenia zásielky, ak bola zásielka doručená osobne alebo kuriérnou službou; alebo
			2. v piaty (5) pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
			3. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.
	3. Zmeny identifikačných údajov sú si Zmluvné strany povinné oznámiť do piatich (5) pracovných dní od realizácie týchto zmien.
9. **TRVANIE A ZÁNIK ZMLUVY**
	1. Zmluva sa uzatvára na dobu určitú, na **60 (šesťdesiat) mesiacov** odo dňa účinnosti Zmluvy, alebo do vyčerpania obchodovateľného finančného objemu podľa 2.4 Zmluvy, podľa toho, ktorá skutočnosť nastane skôr; pre vylúčenie pochybností podľa ustanovenia bodu 11.12 tejto Zmluvy zánik Zmluvy podľa tohto bodu sa nedotýka práv a povinností Zmluvných strán vyplývajúcich z Čiastkových zmlúv.
	2. Zmluva môže byť ukončená aj skôr ako je uvedené v bode 11.1 Zmluvy, a to jednostranným odstúpením od Zmluvy, jednostranným vypovedaním Zmluvy Nájomcom, alebo písomnou dohodou Zmluvných strán.
	3. Zmluvné strany môžu odstúpiť od Zmluvy pri podstatnom porušení zmluvného záväzku a v ostatných prípadoch uvedených v Zmluve alebo v osobitnom predpise.
	4. Za podstatné porušenie Zmluvy Nájomca považuje prípady, ak:
		* 1. Prenajímateľ nedodrží dodaciu lehotu podľa bodu 4.1 Zmluvy, a ak Prenajímateľ nezjedná nápravu ani po výzve Nájomcu, v ktorej Nájomca poskytne dodatočnú primeranú lehotu k náprave a/alebo určené opatrenia k náprave;
			2. Prenajímateľ dodá Nájomcovi Vozidlo, ktoré je v rozpore so špecifikáciou Vozidla podľa objednávky; a/alebo Prílohy 1 Zmluvy, a ak Prenajímateľ nezjedná nápravu ani po výzve Nájomcu, v ktorej Nájomca poskytne dodatočnú primeranú lehotu k náprave a/alebo určené opatrenia k náprave;
			3. Prenajímateľ neposkytuje Operatívny leasing podľa Zmluvy, jej príloh a/alebo Čiastkovej zmluvy, a ak Prenajímateľ nezjedná nápravu ani po výzve Nájomcu, v ktorej Nájomca poskytne dodatočnú primeranú lehotu k náprave a/alebo určené opatrenia k náprave; a/alebo
			4. sa niektoré z vyhlásení Prenajímateľa uvedených v bode 8.1 alebo 8.2 tejto Zmluvy ukáže ako nepravdivé alebo neúplné.
	5. Za podstatné porušenie Zmluvy Prenajímateľ považuje prípad, ak:
		* 1. Nájomca neprevezme Vozidlo podľa 4.4 Zmluvy, a ak Nájomca nezjedná nápravu ani po výzve Prenajímateľa, v ktorej Prenajímateľ poskytne dodatočnú primeranú lehotu k náprave a/alebo určené opatrenia k náprave;
			2. Nájomca užíva Vozidlo v rozpore so Zmluvou, a ak Nájomca nezjedná nápravu ani po výzve Prenajímateľa, v ktorej Prenajímateľ poskytne dodatočnú primeranú lehotu k náprave a/alebo určené opatrenia k náprave;
			3. je Nájomca v omeškaní so zaplatením Nájomného o viac ako 30 (tridsať) dní, a ak Nájomca nezjedná nápravu ani po výzve Prenajímateľa, v ktorej Prenajímateľ poskytne dodatočnú primeranú lehotu k náprave a/alebo určené opatrenia k náprave; a/alebo
			4. sa niektoré z vyhlásení Nájomcu podľa bodu 8.5 Zmluvy ukáže ako nepravdivé alebo neúplné.
	6. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
	7. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
	8. Nájomca má právo odstúpiť od Zmluvy aj v prípade zverejnenia Prenajímateľa v Zozname platiteľov DPH, u ktorých nastali dôvody na zrušenie registrácie podľa zákona č. 222/2004 Z. z. o dani z pridanej hodnoty v znení neskorších predpisov.
	9. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
	10. Zmluvu môže Nájomca vypovedať aj bez udania dôvodu zaslaním písomnej výpovede Prenajímateľovi na adresu jeho sídla uvedenú v záhlaví Zmluvy, pričom výpovedná lehota je 3 (tri) mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená Prenajímateľovi.
	11. Zmluva zaniká aj na základe písomnej dohody Zmluvných strán.
	12. Zánik Zmluvy podľa tohto článku Zmluvy sa nedotýka práv a povinností Zmluvných strán vyplývajúcich z Čiastkových zmlúv.
	13. Čiastková zmluva je uzatvorená na dobu určitú a to po dobu **60 mesiacov** od podpisu Preberacieho protokolu.
	14. Čiastková zmluva môže byť ukončená aj skôr ako je uvedené v 11.13 Zmluvy, a to na základe osobitného úkonu Zmluvných strán, na ktorý sa primerane použijú zmluvné ustanovenia podľa tohto článku bod 11.3 až 11.11 Zmluvy.
	15. Pri krádeži Vozidla je Nájomca povinný predložiť Prenajímateľovi policajné hlásenie o oznámení krádeže Vozidla príslušnému útvaru Policajného zboru Slovenskej republiky (resp. príslušného policajného zboru alebo iného príslušného orgánu v inom štáte), alebo uznesenie o začatí trestného stíhania a Prenajímateľ na základe týchto dokladov o krádeži Vozidla preruší povinnosť Nájomcu platiť ďalšie Nájomné, a to počnúc nasledujúcim Nájomným splatným po odovzdaní dokladov o krádeži Vozidla Prenajímateľovi. Čiastková zmluva k predmetnému Vozidlu bude predčasne ukončená k dátumu, kedy Prenajímateľ dostane od poisťovne poistné plnenie za odcudzené Vozidlo, resp. k dátumu doručenia rozhodnutia poisťovne, že nebude platiť poistné plnenie.
	16. V prípade úplného zničenia (totálnej škode) Vozidla Prenajímateľ na základe doručeného potvrdenia poisťovne o totálnej škode na Vozidle preruší povinnosť Nájomcu platiť ďalšie Nájomné, a to počnúc nasledujúcim Nájomným splatným po doručení potvrdenia od poisťovne. Čiastková zmluva k predmetnému Vozidlu bude predčasne ukončená k dátumu, kedy Prenajímateľ dostane od poisťovne poistné plnenie, resp. k dátumu doručenia rozhodnutia poisťovne, že nebude platiť poistné plnenie.
	17. Najneskôr v deň zániku Čiastkovej zmluvy je Nájomca povinný pristaviť Vozidlo do miesta sídla Prenajímateľa, ak sa Zmluvné strany písomne nedohodnú inak. Nájomca je povinný Vozidlo vrátiť čisté, v stave zodpovedajúcom veku a počtu najazdených kilometrov a so všetkými príslušnými dokladmi k Vozidlu. O spätnom odovzdaní a prevzatí Vozidla Zmluvné strany spíšu preberací protokol.
10. **FINANČNÉ ZÁVEREČNÉ VYÚČTOVANIE**
	1. V prípade riadneho ukončenia Čiastkovej zmluvy alebo predčasného ukončenia Zmluvy a/alebo Čiastkovej zmluvy z dôvodu na strane Nájomcu podľa bodu 11.5 alebo bodu 11.10 Zmluvy je Nájomca povinný odovzdať Vozidlo Prenajímateľovi podľa bodu 11.17 Zmluvy.
	2. V prípade predčasného ukončenia Zmluvy a/alebo Čiastkovej zmluvy z dôvodov na strane Nájomcu podľa bodu 11.5 alebo bodu 11.10 Zmluvy, je Prenajímateľ oprávnený požadovať od Nájomcu zaplatenie náhrady vo výške:
		* 1. súčtu splátok Nájomného do predpokladaného uplynutia doby Operatívneho leasingu podľa bodu 2.5 tejto Zmluvy; a
			2. súčtu všetkých súm vyplývajúcich z platieb a úhrad z poistnej zmluvy alebo inej zmluvy, ktoré bude Prenajímateľ povinný zaplatiť za Vozidlo na základe osobitných predpisov alebo v súlade s podmienkami vyššie uvedených poistných a iných zmlúv, a to v rozsahu dohodnutom v Zmluve a za predpokladu doloženia ich uplatnenia poisťovňou alebo inou osobou voči Prenajímateľovi;
			3. poníženú o
				1. náklady na úhrady z poistnej zmluvy alebo inej zmluvy, ktoré v dôsledku predčasného ukončenia Operatívneho leasingu Prenajímateľ nebude povinný uhradiť; a
				2. dane a iné poplatky (najmä daň z motorových vozidiel) závislé od doby užívania Vozidla, ktoré v dôsledku predčasného ukončenia Operatívneho leasingu Prenajímateľ nebude povinný uhradiť.
	3. V prípade, ak Zmluva a/alebo Čiastková zmluva skončí predčasne z dôvodu podľa bodu 11.15 alebo bodu 11.16 Zmluvy je Prenajímateľ oprávnený požadovať od Nájomcu zaplatenie škody, ktorá sa pre účely Zmluvy vypočíta ako účtovná zostatková hodnota Vozidla ku dňu ukončenia povinnosti platiť Nájomné za predmetné Vozidlo, pričom:
		* 1. v prípade, že Čiastková zmluva končí predčasne z dôvodu krádeže Vozidla, škoda sa vypočíta ako rozdiel medzi účtovnou zostatkovou hodnotou Vozidla a prijatým poistným plnením za odcudzené Vozidlo; a
			2. v prípade, že Čiastková zmluva končí predčasne z dôvodu úplného zničenia (totálnej škody) Vozidla, škoda sa vypočíta ako rozdiel medzi účtovnou zostatkovou hodnotou Vozidla a cenou, za ktorú sa odpredal vrak Vozidla, od ktorej sa odpočíta prijaté poistné plnenie z titulu poistnej udalosti.
	4. Po riadnom a/alebo predčasnom ukončení Zmluvy a/alebo Čiastkovej zmluvy Prenajímateľ vyhotoví písomné finančné vyúčtovanie, ktoré bude obsahovať najmä:
		* 1. nároky Prenajímateľa podľa bodu 12.3 Zmluvy;
			2. finančné nároky vyplývajúce z poistnej udalosti (spoluúčasť na poistnej udalosti);
			3. náhradu škody, ktorá nie je krytá povinným zmluvným poistením ani havarijným poistením (najmä náhrada škody neuhradená z poistného plnenia, náhrada škody prevyšujúca poistné plnenie);
			4. neuhradené sankcie podľa bodu 9 Zmluvy;
			5. neuhradené úroky z omeškania; a
			6. iné preukázateľné finančné nároky Zmluvných strán vyplývajúce zo Zmluvy alebo osobitných predpisov.
	5. Finančné vyúčtovanie podľa tohto bodu Zmluvy Prenajímateľ zašle Nájomcovi najneskôr do 30 (tridsiatich) dní odo dňa ukončenia Zmluvy a/alebo Čiastkovej zmluvy na odsúhlasenie a finančné vyúčtovanie písomne potvrdené Nájomcom bude podkladom pre následné konečné finančné vyrovnanie Zmluvných strán. V prípade, ak Prenajímateľ nezašle Nájomcovi písomné finančné vyúčtovanie najneskôr do 30 (tridsiatich) dní odo dňa ukončenia Zmluvy a/alebo Čiastkovej zmluvy, Zmluvné strany považujú všetky práva, povinnosti a prípadné finančné nároky vyplývajúce zo Zmluvy a/alebo Čiastkovej zmluvy za vysporiadané.
	6. Ak výsledná čiastka finančného vyúčtovania je kladné číslo, ide o dlh Nájomcu, ktorý sa Nájomca zaväzuje uhradiť Prenajímateľovi do 30 (tridsiatich) dní odo dňa odsúhlasenia finančného vyúčtovania. Ak výsledná čiastka finančného vyúčtovania je záporné číslo, jedná sa o dlh Prenajímateľa, ktorý sa Prenajímateľ zaväzuje uhradiť Nájomcovi do 14 (štrnástich) dní odo dňa odsúhlasenia finančného vyúčtovania.
	7. V prípade, ak Prenajímateľ dostane od poisťovne poistné plnenie po finančnom vyúčtovaní podľa tohto článku bod 12.4 Zmluvy, dôjde k dodatočnej úprave finančného vyrovnania so zohľadnením prijatého poistného plnenia.
11. **ZÁVEREČNÉ USTANOVENIA**
	1. Zmluva nadobúda platnosť podpisom všetkých Zmluvných strán a účinnosť dňom nasledujúcim po dni jej zverejnenia podľa § 47a Občianskeho zákonníka.
	2. Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.
	3. Vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.
	4. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
	5. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
	6. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
	7. Prenajímateľ je oprávnený plnením vybraných častí tejto Zmluvy poveriť svojich subdodávateľov. Zoznam subdodávateľov tvorí Prílohu č. 5 tejto Zmluvy. V zozname subdodávateľov sa uvádza podiel plnenia každého subdodávateľa z celkovej ceny plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Každý subdodávateľ, ktorý má takú povinnosť, musí byť zapísaný v registri partnerov verejného sektora podľa Zákona o RPVS. V prípade, ak má počas plnenia Zmluvy Prenajímateľ záujem zmeniť alebo doplniť svojich subdodávateľov, je povinný rešpektovať nasledovné pravidlá:
		* 1. subdodávateľ, ktorého sa týka návrh na zmenu, musí (ak má takú povinnosť) byť zapísaný v registri partnerov verejného sektora podľa Zákona o RPVS;
			2. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v súlade s touto Zmluvou a musí spĺňať rovnaké podmienky, ako pôvodný subdodávateľ (ak boli stanovené), a
			3. Prenajímateľ oznámi Nájomcovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie najneskôr tri (3) pracovné dni pred začatím plánovanej subdodávky.
	8. Nájomca môže kedykoľvek započítať pohľadávku, ktorú má voči Prenajímateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Prenajímateľ voči Nájomcovi. Ak sú započítavané pohľadávky denominované v rôznych menách, Nájomca je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	9. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	10. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	11. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	12. Zmluva je vyhotovená v 4 (štyroch) rovnopisoch, s tým, že všetky rovnopisy majú platnosť originálu. Nájomca dostane 2 (dva) rovnopisy a Prenajímateľ dostane 2 (dva) rovnopisy.

Prílohy Zmluvy:

Príloha 1 – Technická špecifikácia Vozidiel a špecifikácia Služieb *[prílohu bude tvoriť Príloha č. B.1 súťažných podkladov a časť ponuky uchádzača, ktorú uchádzač predloží podľa bodu 8.3.3 Časti A. pokyny pre uchádzačov súťažných odkladov ako “podrobný opis ponúkaného predmetu plnenia”- Príloha č. B.2 súťažných podkladov]*

Príloha 2 – Vzor Čiastkovej zmluvy

Príloha 3 – Vzor Preberacieho protokolu

Príloha 4 – Cenník mesačného Nájomného za Vozidlá*[prílohu bude časť ponuky uchádzača, ktorú uchádzač predloží podľa bodu súťažných podkladov ako “návrh na plnenie kritérií”]*

Príloha 5 – Zoznam Subdodávateľov*[bude doplnená pred podpisom Zmluvy]*

|  |  |
| --- | --- |
| **Nájomca**V BratislaveDňa [●] | **Prenajímateľ**V *[doplní uchádzač]*Dňa *[doplní uchádzač]* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Za *[doplní uchádzač]*,*[doplní uchádzač]* |

**Príloha č. 2 k Rámcovej dohode o operatívnom leasingu – Vzor čiastkovej Zmluvy**

ČIASTKOVÁ ZMLUVA O OPERATÍVNOM LEASINGU

(ďalej len „**Čiastková zmluva**“)

uzatvorená medzi nasledovnými zmluvnými stranami:

|  |  |
| --- | --- |
| **Nájomca**  |  |
| Názov: | *[●]* |
| Sídlo:  | *[●]* |
| Zápis v registri: | *[●]* |
| Štatutárny orgán: | *[●]* |
| IČO: | *[●]* |
| IČ DPH | *[●]* |
| DIČ: | *[●]* |
| Bankové spojenie I.:  | *[●]* |
| SWIFT (BIC) | *[●]* |
| IBAN: | *[●]* |
| (ďalej len ako „**Nájomca** “)  |  |
|

|  |  |
| --- | --- |
| **Prenajímateľ** |  |
| Názov: | *[●]* |
| Sídlo:  | *[●]* |
| Zápis v registri: | *[●]* |
| Štatutárny orgán: | *[●]* |
| IČO: | *[●]* |
| IČ DPH | *[●]* |
| DIČ: | *[●]* |
| Bankové spojenie I.:  | *[●]* |
| SWIFT (BIC) | *[●]* |
| IBAN: | *[●]* |
|  |  |
| (ďalej aj ako „**Prenajímateľ**“) |

 |  |

na základe Rámcovej zmluvy o operatívnom leasingu zo dňa *[●]* (ďalej len „**Zmluva**“):

Pojmy s veľkým začiatočným písmenom, ktoré sú definované v Zmluve, a nie sú výslovne definované v Čiastkovej zmluve, majú v Čiastkovej zmluve ten istý význam.

1. **Podmienky Čiastkovej zmluvy:**

|  |  |
| --- | --- |
| Zmluva o operatívnom leasingu č.: | *[doplniť]* |
| Predpokladaný začiatok operatívneho leasingu/Predpokladaný termín dodania Vozidla: | *[doplniť]* |
| Očakávaný koniec operatívneho leasingu/termín vrátania Vozidla: | *[doplniť]* |
| Celková očakávaná doba trvania nájmu v mesiacoch: | *[doplniť]* |
| Celková mesačná splátka nájomného: | *[doplniť]* |
| Očakávaná zostatková hodnota vozidla ku dňu konca uplynutia doby nájmu v %: | *[doplniť]* |

1. **Predmet Operatívneho leasingu / informácie o Vozidle :**

|  |  |
| --- | --- |
| Typ Vozidla: | *[doplniť]* |
| Model Vozidla: | *[doplniť]* |
| Výkon v kW: | *[doplniť]* |
| Objem valcov v cm³: | *[doplniť]* |
| Druh paliva: | *[doplniť]* |
| Farba karosérie: | *[doplniť]* |
| EČV: | *[doplniť]* |
| Autorizovaný predajca: | *[doplniť]* |
| Iné | *[doplniť]* |

1. **Zmluvné vzťahy Operatívneho leasingu**
	1. Prenajímateľ na základe Zmluvy dáva do dočasného užívania Nájomcovi Vozidlo špecifikované v Čiastkovej Zmluve a za podmienok stanovených podľa Zmluvy.
	2. Čiastková zmluva je uzavretá na dobu určitú, t.j. na dobu Operatívneho leasingu trvajúcu po dobu *[doplniť]* mesiacov od podpisu Preberacieho protokolu.
	3. Na práva a povinnosti Zmluvných strán neupravené Čiastkovou zmluvou sa primerane vzťahujú ustanovenia Zmluvy.
	4. Čiastková zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.
	5. Čiastková zmluva je vyhotovená v 4 (štyroch) rovnopisoch, s tým, že všetky rovnopisy majú platnosť originálu. Nájomca dostane 2 (dva) rovnopisy a Prenajímateľ dostane 2 (dva) rovnopisy.

|  |  |
| --- | --- |
| **Nájomca** V BratislaveDňa [●] | **Prenajímateľ**V *[doplní uchádzač]*Dňa *[doplní uchádzač]* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Za *[doplní uchádzač]*,*[doplní uchádzač]* |

**Príloha č. 3 k Rámcovej dohode o operatívnom leasingu**

**VZOR PREBERACIEHO PROTOKOLU**

Tento Preberací protokol je spísaný medzi nasledovnými stranami:

|  |  |
| --- | --- |
| **Nájomca**  |  |
| Názov: | *[●]* |
| Sídlo:  | *[●]* |
| Zápis v registri: | *[●]* |
| Štatutárny orgán: | *[●]* |
| IČO: | *[●]* |
| IČ DPH | *[●]* |
| DIČ: | *[●]* |
| Bankové spojenie I.:  | *[●]* |
| SWIFT (BIC) | *[●]* |
| IBAN: | *[●]* |
| (ďalej len ako „**Nájomca** “)  |  |
|

|  |  |
| --- | --- |
| **Prenajímateľ** |  |
| Názov: | *[●]* |
| Sídlo:  | *[●]* |
| Zápis v registri: | *[●]* |
| Štatutárny orgán: | *[●]* |
| IČO: | *[●]* |
| IČ DPH | *[●]* |
| DIČ: | *[●]* |
| Bankové spojenie I.:  | *[●]* |
| SWIFT (BIC) | *[●]* |
| IBAN: | *[●]* |
| Názov: | *[●]* |
| (ďalej aj ako „**Prenajímateľ**“) |

 |  |

na základe Rámcovej zmluvy o Operatívnom leasingu zo dňa *[doplniť]* (ďalej len „**Zmluva**“) a na základe Čiastkovej zmluvy zo dňa *[doplniť]* (ďalej len „**Čiastková zmluva**“):

Pojmy s veľkým začiatočným písmenom, ktoré sú definované v Zmluve, a nie sú výslovne definované v tomto Preberacom protokole, majú v tomto Preberacom protokole ten istý význam.

1. **Predmet Operatívneho leasingu / informácie o Vozidle:**

|  |  |
| --- | --- |
| Typ Vozidla: | *[doplniť]* |
| Model Vozidla: | *[doplniť]* |
| EČV: | *[doplniť]* |
| VIN: | *[doplniť]* |
| Číslo motora: | *[doplniť]* |
| Stav km pri odovzdaní: | *[doplniť]* |
| Stav paliva v nádrži: | *[doplniť]* |
| Dátum prevzatia Vozidla/Začiatok Operatívneho leasingu | *[doplniť]* |

1. **Doklady a príslušenstvo odovzdané spolu s Vozidlom:**

|  |  |
| --- | --- |
| Návod k obsluhe Vozidla: | *áno* |
| Oprávnenie na používanie Vozidla: | *áno* |
| Servisnú knižku Vozidla: | *áno* |
| Osvedčenie o evidencii Vozidla: | *áno* |
| 2 (dva) ks kľúčov od Vozidla: | *áno* |
| Doklad o zaplatení povinného zmluvného poistenia, havarijného poistenia, zelenú kartu: | *áno* |
| Poistné podmienky a postup pri likvidácií škôd: | *áno* |
| Iné |  |
|  |  |
|  |  |
|  |  |

1. **Poznámky**

....................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

|  |  |
| --- | --- |
| **Nájomca** V BratislaveDňa [●] | **Prenajímateľ**V *[doplní uchádzač]*Dňa *[doplní uchádzač]* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Za *[doplní uchádzač]*,*[doplní uchádzač]* |